Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: A 17/1997. (II. 28.) AB határozat már elvi jelleggel
Paragraph Index: 1042

A 17/1997. (II. 28.) AB határozat már elvi jelleggel mutatott rá a következõkre: „A testületi munkában való részvétel miatt kiesett képviselõi jövedelem személyenként szükségszerûen csak eltérõ összegû lehet. Mindenkinek más ugyanis a munkahelyi jövedelme, sõt a csupán nyugdíjából élõ, vagy a munkát, keresõ foglalkozást nem végzõ képviselõnek egyáltalán nincs jövedelem-kiesése. Fogalmilag tehát a minden képviselõre vonatkoztatva azonos összegû jövedelem-kiesési átalány sérti a törvényi elõírást.” (ABH 1997. 466, 469.) Az Ör. alkotmánybírósági eljárás alá vont elõírásai — azáltal, hogy képviselõ-testületben betöltött feladatkörök szerint differenciálnak az átalány tekintetében — az önkormányzati munkában való részvételt valamely megbízatás betöltése alapján kívánják elismerni. Az Ötv. és a Ptv. idézett rendelkezéseibõl megállapítható, hogy ebbõl a célból az Ötv. 20. § (2) bekezdése és a Ptv. 15. §-a — a tiszteletdíj intézményét vezetik be, amelyet — a képviselõi, bizottsági elnöki és tagsági, valamint a tanácsnoki munka ellátására tekintettel — eltérõ összegben határoznak meg. Az átalány mértéke és összege azonban nem függhet a képviselõ-testületben ellátott tisztségtõl, hanem kizárólag a képviselõ jövedelmétõl és a jövedelemszerzõ tevékenységtõl az önkormányzati ügyek intézése céljából történõ távollét idõtartamától. Mivel az Ör. vizsgált szabályozása nem felelt meg ennek a törvényi követelménynek, ezért az Alkotmánybíróság úgy ítélte meg, hogy az Ör. 3. § (1) és (2) bekezdése ellentétes az Ötv. 20. § (1) bekezdésével és a Ptv. 15. §-ával, s mindezek alapján az Alkotmány 44/A. § (2) bekezdésével is. Az Alkotmánybíróság ezért ezeket a rendelkezéseket alkotmányellenessé nyilvánította és megsemmisítette. Az Alkotmánybíróság e határozatának közzététele az

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes